
מדינת ישראל
משרד העלייה  והקליטה

Ministry of Aliyah and Immigrant Absorption
חוק חופש המידע

‏‏‏כ'/אלול/תשע"ד
‏15/09/2014
‏
לכבוד
א.נ. שלום רב,
הנדון: בקשה למתן מידע לצורך מחקר אקדמי

במענה לפנייתך להלן התייחסות משרד העלייה והקליטה לשאלות שנשאלו:
1. סל קליטה ניתן לעולים מאתיופיה החל משנת 1991. בשעתו דובר שסל קליטה כולל מרכיבים, כגון קיום (כלכלה, דיור) והוצאות נוספות שזקוק להן עולה בארץ חדשה.
במשך הזמן הפסיקה הממשלה להתייחס לסל כמורכב ממרכיבים מסוימים מוגדרים    והתייחסה למענק ככללותו. היום אין רכיבים מסוימים בסל.
2. כן, סל קליטה ליוצאי אתיופיה שונה מזה הניתן לעולים ממדינות ברית המועצות לשעבר, אך חשוב לציין שעולים מאתיופיה שוהים במרכזי קליטה במהלך כשנתיים מיום עלייתם לישראל. עולים מבריה"מ אינם נכנסים למכרזי קליטה ופונים ישירות לקליטה בקהילה, אשר מצריך השכרת דירה בשוק הפרטי. אשר על כן יש הבדל בגובה סל קליטה אשר מקבלים עולים מכל ארצות העולם שהוא גבוה יותר מאשר סל קליטה שמקבל עולה מאתיופיה אשר אין לו הוצאות בגין דיור בשוק החופשי בשנים הראשונות לעלייתם.
3. עלות הקליטה לסיוע לעולים יוצאי אתיופיה מורכבים מסיועים הניתנים על ידי משרדי ממשלה שונים, כגון, משרד השיכון, משרד הביטחון, המוסד לביטוח הלאומי, משרד הרווחה ומתפרסת על פני הזמן. 
4. תקופת הטיפול הממוצעת של משרד העלייה והקליטה במשפחה של עולי אתיופיה בהתייחס לרוב הסיועים הינה 15 שנה מיום עלייתם ארצה. הסיוע של מינהל הסטודנטים ואגף יזמות ניתן גם לבני עולים יוצאי אתיופיה שנולדו בישראל, ללא הגבלת שנים. כמו כן, במסגרת תמיכה ברשויות המפעילות מוקדים שכונתיים לקליטת יוצאי אתיופיה – ללא הגבלת זמן.
5. תקופת הטיפול הממוצעת של משרד העלייה והקליטה במשפחת עולים ממדינות מערב אירופה ואמריקה הינה 10 שנים, למעט תמיכה שניתנת לרשויות מקומיות לכל מי שעלה מ1.1.1989.
בכבוד רב,

יוליה אוספובט-גורביץ

ממונה על יישום חוק חופש המידע

העתקים: גב' בת שבע ראובני-גוניקמן – סמנכ"לית בכירה למינהל ומשאבי אנוש

   מר חביב קצב – סמנכ"ל דיור

   גב' מיכל שיטרית-רבל – היועצת המשפטית
   גב' רויטל בן ברוך – יועצת מנכ"ל

   גב' דוריס קריאף – ממונה תיעוד וזכאות
   מר אפרים נגוסה – מרכז תכנון, תיקצוב, מידע ובקרה, אגף בכיר לדיור  
קריית בן גוריון, רח' קפלן 2 ירושלים 91950, טל' 02-6750302, פקס 02-6752675
מרכז מידע טל' 03-9733333

כתובתנו באינטרנט: www.moia.gov.il                       שער הממשלה: www.gov.il


